CELEX: 62021TN0739
Language: da
Date: 2021-11-19 00:00:00
Title: Sag T-739/21: Sag anlagt den 19. november 2021 — Eurecna mod Kommissionen

14.2.2022   
            
            
               DA
            
            
               Den Europæiske Unions Tidende
            
            
               C 73/49
            
         
      Sag anlagt den 19. november 2021 — Eurecna mod Kommissionen
      (Sag T-739/21)
      (2022/C 73/62)
      Processprog: italiensk
      
         Parter
      
      
         Sagsøger: Eurecna SpA (Venedig, Italien) (ved advokat R. Sciaudone)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  De anfægtede afgørelser om tilbagebetaling af fordringer, der er indeholdt i Kommissionens skrivelser af 10. september 2021, 16. september 2021 og 30. september 2021, hvorved Kommissionen har indledt tilbagesøgning af stort set hele det beløb, der er overført i forbindelse med et projekt finansieret af Den Europæiske Union og som anses for at kunne inddrives som følge af uregelmæssigheder, der angiveligt skulle have fundet sted i forbindelse med regnskabsaflæggelsen, annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om manglende retsgrundlag for afgørelsen af 10. september 2021.
               
            
                  2.
               
               
                  Andet anbringende om tilsidesættelse af retten til forsvar vedrørende afgørelsen af 10. september 2021.
               
            
                  3.
               
               
                  Tredje anbringende om, at den fastslåede fordring ikke findes.
                  
                              —
                           
                           
                              I denne henseende har sagsøgeren gjort gældende, at der er sket tilsidesættelse af princippet om god forvaltning og princippet om behørig omhu ved udførelse af administrative opgaver for så vidt angår den regnskabsrevision, der er foretaget af Ernst & Young (EY); tilsidesættelse af retten til forsvar for så vidt angår regnskabsrevisionen foretaget af EY; tilsidesættelse af princippet om god forvaltning som følge af den manglende opfyldelse af pligten til upartiskhed ved udførelse af administrative opgaver og fejlagtig fortolkning af kontrakten i EY’s rapport.